Pavol Dinka

RSDr. Pavol Dinka (* 29. november 1942, Skalica) je slovenský spisovateľ literatúry faktu, novinár, mediálny analytik a prekladateľ. Pôsobil na ministerstve kultúry Slovenskej republiky (SR) za tretej vlády Vladimíra Mečiara (19941998) a v Rade pre vysielanie a retransmisiu (20092015).

 Štúdiá a pracovný životopis 
Po ukončení Strednej všeobecnovzdelávacej školy (1960) a Strednej priemyselnej školy stavebnej (1962) absolvoval v roku 1968 polročné štúdium angličtiny v Missouri, USA, v roku 1980 ukončil štúdium na Vysokej škole politickej ÚV KSČ v Bratislave (politológia) a v roku 1992 absolvoval trojmesačný žurnalistický študijný pobyt v USA.

V rokoch 19682004 bol redaktorom západoslovenského denníka Hlas ľudu, tlačového orgánu Západoslovenského krajského výboru Komunistickej strany Slovenska (do roku 1990), pričom od roku 1990 pôsobil ako jeho šéfredaktor. V rokoch 19941998 bol vedúcim kancelárie ministra kultúry SR. V rokoch 19982001 pracoval v riadiacich funkciách spoločností Mabex (vydavateľ krajských denníkov) a v rokoch 20012004 v spoločnosti Slovakopress. Členom slovenskej Rady pre vysielanie a retransmisiu bol v rokoch 20092015.

Od roku 2013 je redaktorom Literárneho týždenníka, časopisu Spolku slovenských spisovateľov (SSS), pričom v rokoch 20162018 bol jeho šéfredaktorom. V rokoch 20152019 bol podpredsedom SSS pre médiá a od roku 2017 je členom predstavenstva SSS pre mediálnu sféru.

 Zimnoplavecké aktivity 
Dve knihy Dinkovej tvorby sa venujú (aj) zimnému plávaniu a otužovaniu, a to na základe vlastných životných aktivít a skúseností z rokov 20002012.

Pavol Dinka spoluzakladal o. z. Slovenské ľadové medvede – Polar bears Slovakia (2006). Bol členom prvej slovenskej otužileckej štafety, ktorá preplávala v roku 2003 Lamanšský prieliv,

 Kontroverzie 
V januári 2009, krátko po zvolení Dinku do Rady pre vysielanie a retransmisiu počas prvej vlády Roberta Fica, obvinil novinár denníka SME Tomáš Bella Pavla Dinku z plagiátorstva, keď na blogu uviedol, že Dinkova kniha Slovenské masmédiá : Metódy manipulácie z roku 2008 obsahuje fragmenty jeho seminárnej práce z roku 2001. Vtedajší riaditeľ Transparency International Slovensko Gabriel Šipoš vyčíslil, že šlo približne o tretinu Bellovej práce, spolu 740 slov. Dinka sa bránil tým, že o Bellovom texte nevedel a úryvky označené ako plagiát pochádzajú od jeho známeho (v roku 2022 ho dodatočne identifikoval ako syna osvetového pracovníka Jozefa Pokorného), ktorý súhlasil s ich zverejnením v knihe, no neželal si byť uvedený ako ich autor. Šipoš tiež upozornil na to, že si Dinka pod pseudonymom Jozef Pálenický napísal recenziu tejto knihy pre časopis Záhorák, ktorá bola kópiou jej úvodu. Informáciu následne zverejnil aj denník SME s tým, že Dinka Bellov text použil už v roku 2007, v článku „Nevyvážená ‚tlačenka‘ tlačových médií“, publikovanom v časopise Slovenské pohľady, rovnako pod pseudonymom J. Pálenický. Svoj pohľad na kauzu Dinka opísal v knihe Žurnalisti – lovci vo svorke z roku 2010.

Na ďalší prípad plagiátorstva upozornil denník Pravda, podľa ktorého Dinka v publikácii Voda a chlad (2008) bez priznania autorstva použil tri strany textu z práce lekára a otužilca Jozefa Makaia. Podľa Dinku Makai s uverejnením svojho textu v knihe súhlasil, ten však toto vysvetlenie odmietol. Dinka sa neskôr bránil tým, že išlo o „všeobecne platný a vo svete akceptovaný návod na prvú pomoc pri podchladení organizmu“.

 Literárne ocenenia 
Pavol Dinka získal tieto ocenenia:
 2016: Cena Egona Erwina Kischa
 2019: Cena Egona Erwina Kischa (za diela z oblasti literatúry faktu) za rok 2018: Necenzuzrované eseje a úvahy (2019, spoluautorstvo s Petrom Žantovským)
 2021: Medzinárodná cena Egona Erwina Kischa za najlepšie dielo v oblasti literúry faktu v roku 2021

 Diela 
Knižná tvorba Pavla Dinku pokrýva do súčasnosti 20 pôvodných kníh (vrátane spoluautorstva), množstvo publicisticýh článkov, niekoľko elektronických publikácií (audiokniha, CD-ROM, e-kniha), ktoré možno rozdeliť na literatúru faktu, knihy esejí, publicistické knihy a články, iné knihy. Je aj prekladateľom knih z angličtiny a publikoval aj v rozhlase. Dominantnou inšpiráciou jeho tvorby je  skalický a záhorský región.

 Literatúra faktu 
 Skalica a Skaličania v literatúre: príbehy. 264 s., ISBN 978-80-969947-6-2
 Skalické búdy – príbehy o vinohradníkoch a víne. 2015. 563 s. (viaz., tiež vydané ako CD-ROM), ISBN 978-80-8061-838-4
 Rovnianske srdce vpísané do skla: 125 rokov sklárskej výroby v Lednických Rovniach.2017. 337 s. ISBN: 978-80-972671-4-8
 Láska k moci a moc lásky. [rozhovory, črty a reportáže, eseje a úvahy, mediálne analýzy]. 2017. 343 s., ISBN 978-80-8061-984-8
 Príbehy Skalického rubína a Skalického trdelníka, 2021. 693s., ISBN 978-80-570-2791-1.

 Knihy esejí 
 Hra na demokraciu: Voliči v pokušení. 2005. 157 s.ISBN 80-89083-74-9
 Skalica a Záhorie: osobnosti – história – pamiatky (s: František Buchta et al.).2008. 463 s., ISBN 978-80-967229-8-3
 Mediálne pasce verzus mozog v nádrži: eseje. 2013. 180 s., ISBN 978-80-8061-694-6.
 Láska k moci a moc lásky. 2017. 343 s., ISBN 978-80-8061-984-8.
 Stretnutia s krutým partnerom: eseje o spoločnosti, kultúre a literatúre. 2019,173 s. ISBN 978-80-8202-115-1.
 Planéta na rázcestí : eseje spoza pandemicko-literárnej opony.2021.135 s., ISBN 978-80-8202-168-7.

 Publicistické knihy 
 Hra na demokraciu: voliči v pokušení. 2005. 157 s., ISBN 80-89083-74-9
 Slovenské masmédiá: metódy manipulácie.2008.293 s., ISBN 978-80-8061-328-0.
 Zápasy o slovenčinu – pravda a lži: novela jazykového zákona. 207 s., ISBN 978-80-8061-388-4.
 Žurnalisti – lovci vo svorke. 2010.343s., (tiež ako e-kniha) ISBN 978-80-8061-413-3
 Besy kapitalizmu, alebo, Začiatok novej éry?: [rozhovory s kritickými intelektuálmi].2012.384 s., ISBN 978-80-8061-470-6
 Necenzurované eseje a úvahy: slovensko-české česko-slovenské (s: Petr Žantovský).2018.195 s., ISBN 978-80-8202-053-6.

 Iné knihy 
 Slovenské národné povstanie a západné Slovensko. 1989. 67 s.
 Saratovská oblasť. Trenčín, Krajská knižnica, 1989, 93 s.
 Ľadové medvede v ľudskej koži. 2003.203 s., ISBN 80-89083-38-22
 Voda a chlad: Prevencia, liečba, rehabilitácia. [zostavovateľ a spoluautor Pavol Dinka s: Ernest Caban, Juraj Čelko, Anton Gúth, Ján Rapák, Janka Zálešáková]. 2008.313 s., ISBN 978-80-967229-5-2.
 Rovnianske srdce vpísané do skla: [125 rokov sklárskej výroby v Lednických Rovniach].2017.337 s. ISBN 978-80-972671-4-8.

 Preklady kníh 
 ALBERT, Michael: Život bez kapitalizmu: naša nádej. 2009. 224s.(tiež ako e-kniha) ISBN 978-80-8061-382-2.
 SCHWEICKART, David: Po kapitalizme – ekonomická demokracia. 2010. 208 s.(tiež ako e-kniha), ISBN 978-80-8061-428-7.
 CHOMSKY, Noam, David BARSAMIAN, Pavol DINKA. Mocenské systémy: rozhovory o globálnych demokratických povstaniach. 2013.155 s., ISBN 978-80-8061-690-8.

 Referencie 

 Externé odkazy 
 Pavol Dinka na webe Spolku slovenských spisovateľov
 Zoznam diel Pavla Dinku v súbornom katalógu Slovenskej národnej knižnice

Kategória:Osobnosti zo Skalice
Kategória:Slovenskí spisovatelia
Kategória:Slovenskí esejisti
Kategória:Členovia Spolku slovenských spisovateľov
Kategória:Absolventi Vysokej školy politickej ÚV KSČ
Kategória:Zimné plávanie
Kategória:Plagiátorské aféry